En robot for sikkerhedens skyld | MUST
En robot for sikkerhedens skyld
MUST leverede: Idé og udvikling
Sæt dig godt til rette i stolen, fordi her kommer din virtuelle trafikpsykolog, som vil få dig til at holde til højre på motorvejen.
Chatbotten
Det lyder måske sært, at en robot kan få dig til at ændre adfærd, men chatbotten er kodet til at udøve psykoedukation. Det er en behandlingsform, som man typisk anvender inden for psykiatrien, og samtidig er den brugbar i færdselspsykologi. Her bruges det som et redskab til at se de ubevidste tankemønstre, der får os til at bryde den ellers velkendte færdselslov. Første skridt mod at ændre den adfærd handler om at forstå tankemønsteret, og derfor skal trafikkens mange triggere italesættes. Det er netop hvad chatbotten kan, og den får dig samtidig til at forholde dig til din egen adfærd.
MUST har før haft succes med en kampagne for Vejdirektoratet, som også havde til formål at få folk til at holde til højre. Dengang udmundede det sig i kampagnefilm, hvor bilister var gennem en psykoedukativ samtale. Nu gør MUST det muligt for alle bilister at prøve det samme.
MUST står bag idéen om en chatbot til Vejdirektoratet. Chatbots begynder efterhånden at blive en mere udbredt måde at kommunikere på, og metoden er effektiv: Det er hurtig og klar interaktion med modtageren. Det vil være forskellige typer samtaler brugerne kommer gennem alt efter, hvad man finder udfordrende i trafikken. Derfor glæder MUST sig til at se resultatet af chatbotten på de danske motorveje.
72 pct. af brugerne har gennemført chatbotten og modtaget en diagnose. 13,4 pct. af dem har tilmed delt deres resultat på Facebook. I gennemsnit har brugerne chattet med psykologen i lige knap tre minutter.
Det har vist sig, at de fleste heldigvis er mønsterbilister, imens 10 pct. kører så råddent, at de burde få frakendt kørekortet.
Dennis Bøgestad Laursen